ai4bharat/Pralekha huggingface dataset:
பிரதமர் அலுவலகம்
வாணிஜ்யா பவன் கட்டட அடிக்கல் நாட்டு நிகழ்ச்சியில் பிரதமர் ஆற்றிய உரை
மத்திய வர்த்தகத் துறைக்கான புதிய அலுவலக வளாகமான வாணிஜ்யா பவன் கட்டிடத்திற்கு பிரதமர் திரு. நரேந்திர மோடி, புதுதில்லியில் இன்று  அடிக்கல் நாட்டினார்.
நிகழ்ச்சியில் பேசிய பிரதமர், இந்தக் கட்டடம் அதற்கு நிர்ணயிக்கப்பட்ட காலத்திற்கு முன்பாகவே கட்டி முடிக்கப்படும் என நம்புவதாகக் கூறினார். புதிய இந்தியாவின் உணர்வுகளுக்கு உகந்ததாக இது இருக்கும் என்று நம்புவதாகச் சொன்ன அவர், பழைய நடைமுறைகளை கைவிட்டு, புதிய நடைமுறையை உருவாக்கும் முயற்சியில் இது ஒன்று என்றார். பழையக் காலத்தில் தலைநகர் புதுதில்லியிலும்கூட, முக்கியமான கட்டிடத் திட்டங்கள் நீண்டக் கால தாமதத்திற்குட்பட்டு வந்திருப்பதை அவர் சுட்டிக்காட்டினார். இந்த வகையில் அவர், டாக்டர் அம்பேத்கர் சர்வதேச மையம், டாக்டர் அம்பேத்கர் தேசிய நினைவிடம், வெளிநாடு வாழ் இந்தியர்களுக்கான பாரத மையம், மத்திய தகவல் ஆணையத்திற்கான புதியக் கட்டிடம் ஆகியவற்றை குறிப்பிட்டுக் காட்டினார்.
அரசின் செயல்பாடுகளில் ஆங்காங்கே இருந்த குழிகளை அகற்றியதன் காரணமாக, இத்தகைய விளைவுகள் ஏற்பட்டன என்று பிரதமர் கூறினார். புதிய அலுவலகக் கட்டிடமான வாணிஜ்யா பவன், இந்தியாவின் வர்த்தகத் துறையில் உள்ள இத்தகைய குழிகளை அகற்றுவதற்கு உதவிகரமாக அமையும் என்று நம்புவதாக பிரதமர் கூறினார். நாட்டின் மக்கள் தொகை லாப ஈவு பற்றி குறிப்பிட்ட பிரதமர். நமது இளைஞர்களின் உள்ளக்கிடக்கைகளை நிறைவேற்றுவதற்கு நமக்கு கூட்டுப் பொறுப்பு உள்ளது என்று கூறினார்.
டிஜிட்டல் தொழில்நுட்பத்தை பின்பற்றுவது பற்றி குறிப்பிட்ட பிரதமர், இந்த புதியக் கட்டிடம் அமையவுள்ள நிலம், முன்னதாக, வழங்குதல் மற்றும் விற்பனை செய்தல் தலைமை இயக்ககத்திடம் இருந்தது என்று கூறினார். இப்போது இது அரசின் மின்னணு சந்தையினால் மாற்றியமைக்கப்பட்டுள்ளது என்றும், இந்த சந்தை மிகக் குறுகிய காலத்தில் ரூ. 8700 கோடி பரிவர்த்தனைகளை கண்டுள்ளது என்று கூறினார். அரசு மின்னணுச் சந்தையை மேலும் விரிவாக்குவதற்கு வர்த்தகத் துறை பாடுபடவேண்டும் என்று அவர் கேட்டுக்கொண்டார். ஜிஎஸ்டி-யின் பலன்கள் பற்றி பிரதமர் பேசினார். மக்கள் நட்புறவிலான, மேம்பாட்டுக்கு உகந்த, முதலீடுகளுக்கு உகந்த சூழ்நிலையை உருவாக்க மத்திய அரசு முயற்சி மேற்கொண்டிருப்பதாக அவர் தெரிவித்தார்.
உலகப் பொருளாதாரத்தில் இந்தியா தற்போது மிக முக்கியமான பங்காற்றி வருகிறது என்பதற்கு ஆதாரமாக பல்வேறு பெரும் பொருளாதார அளவைகளையும், இதர குறியீடுகளையும் பிரதமர் சுட்டிக்காட்டினார். உலக அளவில் முதல் ஐந்து நிதி-நுட்ப நாடுகளில் இந்தியாவும் ஒன்று என்று அவர் கூறினார். ஒன்றுக்கொன்று தொடர்புடைய இன்றைய உலகில், வர்த்தகம் புரிதலில் எளிமை, வியாபாரம் புரிதலில் எளிமை ஆகியவை சார்ந்த பொருட்கள், வாழுதலில் எளிமை என்பதுடன் தொடர்பு கொண்டவை என்று அவர் கூறினார்.
ஏற்றுமதியை அதிகரிக்க வேண்டியதன் அவசியத்தை பிரதமர் வலியுறுத்தினார். இதில், மாநிலங்கள் தீவிரப் பங்குதாரர்களாக சேர்க்கப்படவேண்டும் என்றார். உலக ஏற்றுமதிகளில் இந்தியாவின் பங்காக தற்போதுள்ள 1.6 சதவீதத்தை குறைந்தது 3.4 சதவீதம் உயர்த்துவதற்கு வர்த்தகத் துறை உரிய நடவடிக்கை எடுக்கவேண்டும் என்று பிரதமர் கூறினார். இறக்குமதிகளைக் குறைக்க உள்நாட்டு உற்பத்தியை உயர்த்துவதற்கு முயற்சிகள் தேவை என்றும் பிரதமர் கூறினார். இந்த வகையில், மின்னணுவியல் உற்பத்தியை அவர் உதாரணமாகக் காட்டினார். உள்நாட்டு உற்பத்தியை மேம்படுத்த மத்திய அரசு பல நடவடிக்கைகளை எடுத்திருப்பதாக பிரதமர் கூறினார்.
===============
(Visitor Counter : 173
குடியரசுத் துணைத் தலைவர் செயலகம்
விரைவான நகரமயமாக்கலை ஒரு வாய்ப்பு என்ற குடியரசு துணைத்தலைவர், மக்களை மையப்படுத்திய நகர்ப்புற திட்டமிடல் மற்றும் வளர்ச்சியின் அவசியத்தை வலியுறுத்தினார்
விரைவான நகரமயமாக்கலை ஒரு வாய்ப்பாக பார்க்க வேண்டும் என்று கூறிய குடியரசு துணைத்தலைவர் திரு எம் வெங்கையா நாயுடு, மக்களை மையப்படுத்திய நகர்ப்புற திட்டமிடல் மற்றும் வளர்ச்சியின் அவசியத்தை வலியுறுத்தினார்.
"குடிநீர் வழங்கல், கழிவுநீர் இணைப்புகள், வீட்டுவசதி மற்றும் சேவை வழங்கல் ஆகியவற்றை மேம்படுத்துவதன் மூலம் நமது நகரங்கள் நகர்ப்புற ஏழைகளின் அடிப்படை தேவைகளை பூர்த்தி செய்யும் நகரங்கள் என்பதை நாம் உறுதி செய்ய வேண்டும்" என்று அவர் கூறினார்.
திரிபுரா அரசால் அவருக்கு வழங்கப்பட்ட வரவேற்பு நிகழ்ச்சியில் இன்று பேசிய திரு நாயுடு இவ்வாறு கூறினார். அகர்தலா நகரத்தின் சாலைகளை ஸ்மார்ட் சாலைகளாக மாற்றும் திட்டத்தையும் அவர் தொடங்கி வைத்தார்.
எந்தவொரு பிராந்தியத்தின் ஒட்டுமொத்த வளர்ச்சிக்கும் நல்ல சாலை இணைப்பு வசதிகள் ஒரு முக்கிய தேவை என்பதை வலியுறுத்திய அவர், வடகிழக்கு மாநிலங்களை பொருத்தவரை இது இன்னும் அவசியம் என்று கூறினார்.
முதலீடுகள் அதிகளவில் வருவதற்கும், பொருளாதார நடவடிக்கைகளின் வேகத்தை அதிகரிக்கவும் நேரடி மற்றும் டிஜிட்டல் இணைப்புகள் பயன்பட வேண்டும் என்று அவர் மேலும் கூறினார். புதிதாகத் தொடங்கப்பட்ட திட்டத்தின் கீழ், அகர்தலா நகருக்குள் உள்ள சாலைகள் மற்றும் தலைநகரை அதன் புறப்பகுதியுடன் இணைக்கும் சாலை ஆகியவை ரூ 439 கோடி ரூபாய் முதலீட்டில் மேம்படுத்தப்படும்.
இந்த திட்டம் நகரத்தின் போக்குவரத்து நெரிசலை குறைப்பதோடு மட்டுமல்லாமல், அகர்தலாவில் வசிப்பவர்களுக்கு சிறந்த விளக்குகள், நடைப்பாதைகள், தகவல் பலகைகள், மழைநீர் வடிகால்கள் மற்றும் நடைபாதை ஆகியவற்றின் மூலம் சிறந்த வசதிகளை வழங்கும். "இந்த வளர்ச்சி நடவடிக்கைகள் வெள்ளத்தை தடுத்தல் மற்றும் காற்றின் தரத்தை அதிகரித்தல் ஆகியவற்றின் மூலம் பொது சுகாதாரத்தை மேம்படுத்தும்" என்று திரு நாயுடு கூறினார்.
ஆக்ட் ஈஸ்ட் கொள்கையின் கீழ் வடகிழக்கு பிராந்தியத்தில் நடைபெற்றுவரும் மிகப்பெரிய உள்கட்டமைப்பு வளர்ச்சியைக் குறிப்பிட்ட குடியரசு துணைத்தலைவர், இந்த ஊக்கத்தை பயன்படுத்தி மாநிலத்தின் சமூக மற்றும் பொருளாதார வளர்ச்சியை அதிகரிக்க திரிபுரா அரசு பல முயற்சிகளை எடுத்துள்ளது என்று திருப்தி தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
நாடு முழுவதும் புதிய புற்றுநோய் மையங்கள் அமைப்பு
மத்திய அரசின் சுகாதாரம் மற்றும் குடும்பநலத்துறை சார்பில் தேசிய அளவிலான புற்று நோய் கட்டுப்படுத்துதல் மற்றும் தடுப்பு திட்டத்தின் மூலம் அனைத்து மாநிலங்கள் மற்றும் யூனியன் பிரதேசங்களுக்கு தொழில்நுட்பம் மற்றும் நிதியுதவி வழங்கப்பட்டு வருகிறது. இந்தத் திட்டத்தில் நீரிழிவு நோய், இதயம் சார்ந்த நோய்கள் உள்ளிட்டவையும் இடம்பெறும். இதன் கீழ், உள்கட்டமைப்பு வசதிகளை பலப்படுத்துதல், மனித வள மேம்பாடு, சுகாதார முன்னேற்றம், புற்று நோய் தடுப்பு குறித்த விழிப்புணர்வை ஏற்படுத்துதல், எளிதில் பரவாத நோய்களுக்கு அளிக்கப்படும் சிகிச்சைகள் ஆகியவற்றுக்கு முன்னுரிமை அளிக்கப்டும். இந்த தேசிய திட்டத்தின் கீழ் மாவட்ட அளவிலான 708 கிளீனிக்-கள், 301 மாவட்ட அளவிலான அன்றாட சேவை மையங்கள், 5671 சமூக சுகாதார மையங்களுடன் கூடிய கிளீனிக்குகள் அமைக்கப்படும். இந்த தேதியத்திட்டத்தின் தமிழ்நாட்டின் சென்னையில் உள்ள அடையார் புற்றுநோய் நிறுவனத்தில் புற்று நோய் சார்ந்த சிகிச்சைகள் இலவசமாக வழங்கப்பட்டு வருகின்றன.
மக்களவையில் இன்று எழுப்பப்பட்ட கேள்விக்கு மத்திய சுகாதாரம் மற்றும் குடும்ப நலத்துறை இணையைமைச்சர் டாக்டர் பாரதி பிரவீன் பவார் எழுத்து பூர்வமாக அளித்துள்ள பதிலில் இவ்வாறு கூறியுள்ளார்.
ரெயில்வே அமைச்சகம்
ரயில்களில் வழங்கப்படும் உணவுப் பொருட்களின் பட்டியல் தொகுப்பைத் தனிப்பயனாக்க ரயில்வே அமைச்சகம் ஐஆர்சிடிசி- க்கு நெகிழ்வுத் தன்மையை வழங்கியுள்ளது
ரயில்களில் உணவு வழங்கல் சேவைகளை மேம்படுத்துவதற்காக, பல்வேறு மாநிலங்களைச் சேர்ந்த பாரம்பரிய உணவு வகைகள், பருவகால உணவு வகைகள், பண்டிகைக் கால உணவுகள், பயணிகளின் தேவை மற்றும் விருப்பத்துக்கேற்ற உணவுப் பொருட்கள் ஆகியவற்றை உள்ளடக்கும் வகையில் உணவுப் பட்டியல் தொகுப்பைத் தனிப்பயனாக்குவதற்கான நெகிழ்வுத் தன்மையை, இந்திய ரயில்வே உணவு வழங்கல் மற்றும் சுற்றுலாக் கழகமான ஐஆர்சிடிசி-க்கு வழங்க ரயில்வே அமைச்சகம் முடிவு செய்துள்ளது. நீரிழிவு நோயாளிகளுக்கான உணவு, குழந்தைகளுக்கான உணவு, சிறு தானிய அடிப்படையிலான உள்ளூர் தயாரிப்புகள் உள்ளிட்ட ஆரோக்கிய உணவு விருப்பத் தேர்வுகள் இதில் அடங்கும். அதன்படி, பின்வரும் அம்சங்களுக்கு ஒப்புதல் அளிக்கப்பட்டுள்ளது.
பயணிகள் கட்டணத்தில் உணவுக்கான கட்டணங்கள் சேர்க்கப்பட்டுள்ள, முன்கூட்டியே உணவுக்கான கட்டணம் செலுத்தும் ரயில்களில், உணவுப் பட்டியலை ஏற்கனவே அறிவிக்கப்பட்ட கட்டணத்திற்குள் ஐஆர்சிடிசி முடிவு செய்யும். கூடுதலாக, இந்த ப்ரீபெய்ட் உணவுக் கட்டண ரயில்களில், தனிப்பட்டியல் உணவுகள்  மற்றும் பிராண்டட் உணவுப் பொருட்களை குறைந்தபட்ச சில்லறை விலையில் விற்பனை செய்யவும் அனுமதிக்கப்படும். அத்தகைய தனிப்பட்டியல்  உணவுகளின் பட்டியல் மற்றும் கட்டணத்தை ஐஆர்சிடிசி முடிவு செய்யும்.
2. ஏ) மற்ற மெயில்/எக்ஸ்பிரஸ் ரயில்களால், நிலையான உணவுகள் போன்ற குறைந்த விலைப் பிரிவுப் பொருட்களின் பட்டியல் ஐஆர்சிடிசி-யால் ஏற்கனவே அறிவிக்கப்பட்ட நிலையான கட்டணத்திற்குள் வழங்கப்படும். ஜனதா எனப்படும் குறைந்த விலை உணவின் பட்டியல் மற்றும் கட்டணம் மாறாமல் இருக்கும்.
பி) மெயில்/எக்ஸ்பிரஸ் ரயில்களில் தனிப்பட்ட தேவை  உணவு வகைகள் மற்றும் பிராண்டட் உணவுப் பொருட்களை குறைந்தபட்ச சில்லறை விலையில் விற்பனை செய்ய அனுமதிக்கப்படும். அத்தகைய உணவுகளின் பட்டியல் மற்றும் கட்டணத்தை ஐஆர்சிடிசி முடிவு செய்யும்.
3) உணவு பட்டியலைத் தீர்மானிக்கும் போது, கீழ்க்கண்டவற்றை ஐ ஆர் சி டி சி உறுதிசெய்யும்:
ஏ) உணவு மற்றும் சேவையின் தரம் மற்றும் தரநிலைகள் மேம்படுத்தப்பட்டு பராமரிக்கப்படும். அளவு மற்றும் தரத்தில் குறைப்பு, தரம் குறைந்த பிராண்டுகளின் பயன்பாடு போன்ற தேவையற்ற சம்பவங்களைத் தவிர்த்து பயணிகளுக்கு குறைகள் ஏற்படாதவாறு பாதுகாப்பு நடைமுறைகள் கட்டமைக்கப்படும்.
b) உணவுப் பட்டியல் தொகுப்பு, கட்டணத்திற்கு ஏற்ற தரத்துடன் இருக்க வேண்டும். மேலும் உணவுப் பட்டியல் பயணிகளின் தகவலுக்காக முன்கூட்டியே அறிவிக்கப்பட்டு, அறிமுகப்படுத்தப்படுவதற்கு முன் ரயில்வேக்கு தெரியப்படுத்தப்படும்.
---------------
SG/PLM/RS/IDS
(Visitor Counter : 136
பாதுகாப்பு அமைச்சகம்
2022-ஆம் ஆண்டு சுதந்திர தினத்தை முன்னிட்டு வழங்கப்படும் கௌரவ பதவிகளின் பட்டியல் வெளியீடு
2022-ஆம் ஆண்டு சுதந்திர தினத்தை முன்னிட்டு வழங்கப்படும் கௌரவ பதவிகளின்  பட்டியல் இணைக்கப்பட்டுள்ளது.
விரிவான தகவலுக்கு இந்த ஆங்கில செய்திக்குறிப்பை காணவும் : https://www.pib.gov.in/PressReleasePage.aspx?PRID=1851720
தகவல் மற்றும் ஒலிபரப்பு அமைச்சகம்
நியூஸ் ஆன் ஏர் வானொலி நேரடி ஒலிபரப்பின் உலகளாவிய தரவரிசை: தென்கிழக்கு ஆசியாவில் அகில இந்திய வானொலியின் தமிழ் சேனல் பிரபலம்
முக்கிய மாற்றமாக அகில இந்திய வானொலியின் நேரடி ஒலிபரப்பின் உலகளாவிய தரவரிசை பட்டியலில், ஏஐஆர் கொடைக்கானல் முதல் 10 இடத்துக்குள் வந்துள்ளது. ஏஐஆர் சென்னை ரெயின்போ மற்றும் ஏஐஆர் நியூஸ் 247 ஆகியவை முறையே 6வது மற்றும் 7வது இடத்துக்கு முன்னேறியுள்ளன.
நியூஸ் ஆன் ஏர் செயிலியில், அகில இந்திய வானொலியின் நேரடி ஒலிபரப்புகள் உலகளவில் பிரபலமாக உள்ளன. சமீபத்திய முன்னணி நாடுகளின் பட்டியலில் நியூசிலாந்து ஜெர்மனியை பின்னுக்கு தள்ளி 8வது இடத்துக்கு வந்துள்ளது. பிஜியை 4வது இடத்துக்கு தள்ளி இங்கிலாந்து 3வது இடத்துக்கு முன்னேறியுள்ளது.
தென்கிழக்கு ஆசிய நாடுகளான மலேசியா, பிலிப்பைன்ஸ் மற்றும் சிங்கப்பூரில் ஏஐஆர் தமிழ் மிகவும் பிரபலமாக உள்ளது.
அகில இந்திய வானொலியில் 240-க்கும் மேற்பட்ட வானொலி நிகழ்ச்சிகள், பிரச்சார் பாரதியின் அதிகாரப்பூர்வ செயலியான நியூஸ் ஆன் ஏர்-ல் நேரடியாக ஒலிபரப்பப்படுகின்றன. இவற்றை இந்தியாவில் மட்டும் அல்லாமல், உலகளவில் 85 நாடுகளில், 8000 நகரங்களில் ஏராளமான நேயர்கள் கேட்கின்றனர்.
இந்தியா தவிர, ஏஐஆர் நேரடி நிகழ்ச்சிகள், நியூஸ் ஆன் ஏர் செயலியில் உலகளவில் பிரபலமாக உள்ளன. கடந்த மாதம் 16ம் தேதி முதல் 31ம் தேதி வரை சேகரிக்கப்பட்ட தரவுகளின் அடிப்படையில், முன்னணி நாடுகள், முன்னணி சேனல்கள், முன்னணி நிகழ்ச்சிகளின் தரவரிசை பட்டியலை கீழ்கண்ட இணைப்பில் காணலாம்.
https://pib.gov.in/PressReleasePage.aspx?PRID=1751661
மனித வள மேம்பாட்டு அமைச்சகம்
கர்ப்பப்பைப் புற்று நோயைத் தடுப்பதற்கான நடவடிக்கைகளை மேற்கொள்ளுமாறும், இது குறித்த விழிப்புணர்வை மாணவிகளிடையே ஏற்படுத்துமாறும் மாநில அரசுகளை, மத்திய அரசு வலியுறுத்தியுள்ளது
கர்ப்பப்பைப் புற்று நோய் தடுத்தல் மற்றும் எச்பிவி தடுப்பூசி செலுத்திக் கொள்வதன் அவசியம் குறித்தும் நாடு முழுவதும் உள்ள மாணவிகளிடையே, விழிப்புணர்வை ஏற்படுத்துமாறு அனைத்து மாநிலங்கள் மற்றும் யூனியன் பிரதேச அரசுகளுக்கு மத்திய அரசு கடிதம் எழுதியுள்ளது.
இது குறித்து மத்திய கல்வித்துறை செயலாளர் திரு சஞ்சய் குமார், மத்திய சுகாதாரத்துறை செயலாளர் திரு ராஜேஷ் பூஷன் ஆகியோர் கூட்டாக எழுதியுள்ள கடிதத்தில், கர்ப்பப்பைப் புற்றுநோய் என்பது உலக அளவில், பெண்களைப் பாதிக்கும் 4-வது முக்கியப் புற்றுநோய் என்று குறிப்பிட்டுள்ளனர். இந்தியாவில், கர்ப்பப்பைப் புற்று நோய் என்பது 2-வது முக்கியப் புற்று நோய் என்றும் உலக அளவில் இந்தியாவில், இதனால் பாதிக்கப்படுவோர் அதிகம் என்றும் தெரிவித்துள்ளனர். முன்கூட்டியே கண்டறியப்பட்டால் கர்ப்பப்பைப் புற்றுநோயைத் தடுக்க முடியும் என்றும் குணப்படுத்த முடியும் என்றும் கூறியுள்ளனர். எச்பிவி தடுப்பூசி மூலம் கர்ப்பப்பைப் புற்றுநோயைத் தடுக்க முடியும் என்றும் தெரிவித்துள்ளனர். இதனை உலக சுகாதார அமைப்பு அங்கீகரித்துள்ளது என்றும் அவர்கள் தெரிவித்துள்ளனர்.
9 வயது முதல் 14 வயதுக்குட்பட்ட சிறுமிகளுக்கு ஒரு முறை எச்பிவி தடுப்பூசியை செலுத்துவதற்கு நோய் எதிர்ப்பு சக்திக்கான தேசிய தொழில்நுட்ப ஆலோசனைக்குழு பரிந்துரைத்துள்ளதையும் அக்கடிதத்தில் குறிப்பிட்டுள்ளனர்.
இத்தடுப்பூசி, முதல் கட்டமாக பள்ளிகளில், படிக்கும் 5-ம் வகுப்பு முதல் 10-ம் வகுப்பு வரையிலான மாணவிகளுக்கு செலுத்தப்படும் என்று தெரிவிக்கப்பட்டுள்ளது.
பள்ளிகளில், எச்பிவி தடுப்பூசி செலுத்துவதற்கான பணிகளை மேற்கொள்ளுமாறும், மாவட்டத்தில் அரசு மற்றும் தனியார் பள்ளி மேலாண்மை நிர்வாகங்களை ஒருங்கிணைக்குமாறும் பள்ளிகளில் படிக்கும் 9 வயது முதல் 14 வயது உடைய மாணவிகளின் விவரங்களை சேகரிக்குமாறும் அதனை யு-வின் செயலியில் பதிவேற்றம் செய்யுமாறும் மாநிலம் மற்றும் யூனியன் பிரதேச அரசுகளுக்கு அக்கடிதத்தின் மூலம் கேட்டுக் கொண்டுள்ளனர்.
பாதுகாப்பு அமைச்சகம்
ஐஎன்எஸ் வல்சுராவில் ஐந்தாவது செயற்கை நுண்ணறிவு பயிலரங்கு 2023 ஆகஸ்ட் 09 முதல் 11-ம் தேதி வரை நடைபெற்றது
கடற்படைக்கான செயற்கை நுண்ணறிவு குறித்த மூன்று நாள் பயிலரங்கு ஜாம்நகரில் உள்ள ஐஎன்எஸ் வல்சுரா கடற்படை பயிற்சித் தளத்தில் 2023 ஆகஸ்ட் 09-ம் தேதி முதல் 11-ம் தேதி வரை நடைபெற்றது. இதில் கடற்படை உயர் அதிகாரி வி.ஏ.எம்.ஏ.ஹம்பிஹோளி சிறப்புரையாற்றினார். தனது தலைமை உரையில், இத்துறையில் இந்திய கடற்படை எடுத்துள்ள முன்முயற்சிகளை எடுத்துரைத்தார். செயற்கை நுண்ணறிவின் முக்கியத்துவத்தையும் எதிர்காலத்தில் கடற்படைக்கு அதன் தேவைகளையும் அவர் விளக்கினார்.
இந்த பயிலரங்கில் நாடு முழுவதும் உள்ள முப்படைகளின் நிறுவனங்களைச் சேர்ந்தவர்கள், கல்வியாளர்கள் உள்பட பலர் கலந்து கொண்டனர். ஐ.என்.எஸ். வல்சுரா-வின் கமாண்டிங் அதிகாரி நிறைவுரையாற்றினார். ஐந்தாவது செயற்கை நுண்ணறிவுப் பயிலரங்கை வெற்றிகரமாக நிறைவு செய்ததற்காக, பல்வேறு பிரிவுகளைச் சேர்ந்தவர்களுக்கு அவர் வாழ்த்துத் தெரிவித்தார்.
பாதுகாப்பு அமைச்சகம்
கடற்படையின் 98-வது ஒருங்கிணைந்த பயிற்சி நிறைவு விழா
கடற்படையின் 98-வது ஒருங்கிணைந்த அலுவலர் பயிற்சியின் நிறைவு விழா, கொவிட்-19 காரணமாக எளிமையான, ஆனால் அதே சமயம், ஊக்கமளிக்கும் வகையில், இன்று  நடந்தது.
தெற்கு கடற்படை தளத்தின் தலைமை அதிகாரி , ரியர் அட்மிரல் அந்தோனி ஜார்ஜ், கப்பலில் நடைபெற்ற நிகழ்ச்சியில் பயிற்சியில் சிறந்து விளங்கியவர்களுக்கு பதக்கங்களை வழங்கினார்.
114 கடற்படையினர், 13 கடலோர காவல் படையினர், 5 வெளிநாட்டு பயிற்சியாளர்கள்  கப்பல்களில் நடைபெற்ற இந்தப் பயிற்சியை நிறைவு செய்துள்ளனர்.
இந்த 24 வார பயிற்சி 2020 ஜூன் 29 அன்று தொடங்கியது. பல்வேறு பணிகள், கடமைகள் மற்றும் தொழில்நுட்ப விஷயங்கள் குறித்து இளம் அலுவலர்களுக்கு பயிற்சி அளிக்கப்பட்டது. இப்பயிற்சியின் போது பல்வேறு துறைமுகங்களுக்கும் இவர்கள் சென்றனர்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://www.pib.gov.in/PressReleasePage.aspx?PRID=1678612
கூட்டுறவு அமைச்சகம்
தேசிய அளவில் புதிய கூட்டுறவுக் கொள்கையை உருவாக்க குழு அமைக்கப்படும்: மத்திய உள்துறை மற்றும் கூட்டுறவுத் துறை அமைச்சர் திரு அமித் ஷா அறிவிப்பு
புதிய கூட்டுறவுக் கொள்கையை உருவாக்க தேசிய அளவில் குழு அமைக்கப்படும் என்று மத்திய உள்துறை மற்றும் கூட்டுறவுத் துறை அமைச்சர் திரு அமித் ஷா தெரிவித்துள்ளார். பிரதமர் திரு நரேந்திர மோடியின் தொலைநோக்கு தலைமையின் கீழ் 'சஹகர் சே சம்ரித்தி'யின் மூலம் கூட்டுறவுத்துறையை மேம்படுத்துவதற்காக புதிய தேசிய கூட்டுறவு கொள்கை உருவாக்கப்படுகிறது.
இந்த தேசிய அளவிலான குழுவில் முன்னாள் மத்திய அமைச்சர் திரு சுரேஷ் பிரபாகர் பிரபு தலைமையில் நாடு முழுவதிலும் இருந்து 47 உறுப்பினர்கள் இடம் பெறுவர்.
கடந்த 2002 ஆம் ஆண்டு கொண்டுவரப்பட்ட தேசிய கூட்டுறவுக் கொள்கையானது, கூட்டுறவுத்துறையின் ஒட்டுமொத்த வளர்ச்சியை கருத்தில் கொண்டு உருவாக்கப்பட்டது. இதன் விளைவாக, கூட்டுறவுத்துறையானது, தன்னாட்சி, சுயசார்பு மற்றும் ஜனநாயக ரீதியாக செயல்படுகிறது. தற்போது இந்தியா முழுவதும் சுமார் 8.5 லட்சம் கூட்டுறவு சங்கங்கள் உள்ளன. இந்த சங்கங்களில் 29 கோடி உறுப்பினர்கள் உள்ளனர்.
இந்தக் கூட்டுறவு சங்கங்கள், வேளாண் துறை, பால் மற்றும் மீன் வளம், வீட்டுவசதி, நெசவு, கடன், சந்தைப்படுத்தல் போன்ற பல்வேறு நடவடிக்கைகளில் ஈடுபட்டு வருகின்றனர்.
நாடு முழுவதும் கூட்டுறவுத்துறையை வலுப்படுத்தி, அனைத்து தளத்திலும் விரிவாக்கம் செய்வதற்காகவே, இந்த புதிய தேசிய கூட்டுறவுக் கொள்கை உருவாக்கப்படுகிறது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1857025
அறிவியல் மற்றும் தொழில்நுட்பத்துறை
மத்திய இணையமைச்சர் டாக்டர். ஜிதேந்திர சிங், 60 புதிய தொழில் முனைவோருக்கு 'இன்ஸ்பைர்' விருதுகளையும், 53,021 மாணவர்களுக்கு நிதியுதவியும் வழங்கினார்
மத்திய அறிவியல் மற்றும் தொழில்நுட்பத்துறை இணையமைச்சர்  மற்றும் பிரதமர் அலுவலக இணையமைச்சர் டாக்டர் ஜிதேந்திர சிங், இன்று 60 புதிய தொழில்முனைவோருக்கு 'இன்ஸ்பைர்' விருதுகளையும், 53,021 மாணவர்களுக்கு நிதியுதவியும் வழங்கினார். இந்த விருது இந்திய அரசின் அறிவியல் மற்றும் தொழில்நுட்படத்துறையால் நிறுவப்பட்டுள்ளது. இது புதிய கண்டுபிடிப்பாளர்ளுக்கு, அவர்களின் புதிய தொழில் முனைவு பயணத்துக்கு உதவியாக வழங்கப்படும்.
நிகழ்ச்சியில் உரையாற்றிய அமைச்சர் ஜிதேந்திர சிங், 2020-21-ஆம் ஆண்டில் உலகின் பிற நாடுகள் கொவிட் பெருந்தொற்றுடன் போராடிக் கொண்டிருந்த நேரத்தில், வருடாந்தர இன்ஸ்பைர் விருதுகள், ‘மானக்’ போட்டிகள் மூலம் நாட்டின் அனைத்து மாநிலங்கள் மற்றும் யூனியன் பிரதேசங்களிலிருந்து 6.53 லட்சம் யோசனைகள் மற்றும் புதுமை கண்டுபிடிப்புகள் முன்னேப்போதும் இல்லாத வகையில் கவனத்தை ஈர்த்தது என்று தெரிவித்தார். புதிய யோசனைகளுக்கு முக்கியத்துவம் அளித்ததன் மூலம், இந்தத் திட்டம் 702 மாவட்டங்களின் கண்டுபிடிப்புகள்  உட்பட 124 மாவட்டங்களில் 123, மகளிருக்கான முக்கியத்துவம் 51%, கிராமப்புற பள்ளிகளில் இருந்து 84% பேர் பங்கேற்பு மற்றும் மாநில, யூனியன் பிரதேசங்களால் நடத்தப்படும் 71% பள்ளிகள் பங்கேற்பின் மூலம், இணையற்ற அளவிலான உச்சத்தை எட்டியது. 6.53 லட்சம் பேரில், 53,021 மாணவர்கள் தலா ரூ.1,000 நிதியுதவிக்காக தேர்ந்தெடுக்கப்பட்டதாக டாக்டர். ஜிநே்திர சிங் கூறினார்.
அடுத்தக்கட்டமாக அவர்கள், மாவட்ட அளவிலான கண்காட்சி மற்றும் திட்டப் போட்டிகள், மாநில அளவிலான கண்காட்சி மற்றும் திட்டப் போட்டிகள் ஆகியவற்றில் போட்டியிட்டனர் என்றும், தற்போது மொத்தம் 556 மாணவர்கள் கண்காட்சி மற்றும் திட்டப் போட்டிகளுக்கு சென்றுள்ளதாகவும் அவர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1859810
பெண்கள் மற்றும் குழந்தை நலன் அமைச்சகம்
182 "பல்நோக்கு மையங்கள் " திறப்பு – மத்திய பெண்கள் மற்றும் குழந்தைகள் நல அமைச்சகம்
கூடுதலாக 100 பல்நோக்கு மையங்கள் திறக்க ஒப்புதல்
மத்திய பெண்கள் மற்றும் குழந்தை நல அமைச்சகம் இன்று ஏற்பாடு செய்திருந்த திட்ட ஒப்புதல் வாரிய சந்திப்பின் போது தமிழ்நாடு, அரியானா, இமாச்சலப்பிரதேசம், மத்தியப் பிரதேசம், மகாராஷ்டிரா, மிசோரம், நாகாலாந்த், ஒடிசா, உத்தரப்பிரதேசம் ஆகிய மாநிலங்களில் கூடுதலாக பல்நோக்கு மையங்கள் திறக்க ஒப்புதல் வழங்கப்பட்டது.
மத்திய பெண்கள் மற்றும் குழந்தைகள் நல அமைச்சகம், ஏப்ரல் 2015 முதல் இத்தேதி வரை வன்முறையால் பாதிக்கப்பட்ட பெண்களின் "அனைத்துப் பிரச்சினைகளுக்கான 182 பல்நோக்கு மையங்கள் " திறக்கப்பட்டுள்ளதாக தெரிவித்துள்ளது. 33 மாநிலங்கள் / யூனியன் பிரதேசங்களின் இன்றுவரை வன்முறையால் பாதிக்கப்பட்ட 1.3 லட்சத்திற்கும் மேற்பட்ட பெண்களுக்கு இம் மையங்களில் உதவி வழங்கப்பட்டுள்ளது.
.இன்று நடைபெற்ற திட்ட ஒப்புதல் வாரிய சந்திப்பின் போது தமிழகத்தில் கோவை மாவட்டத்தில் ஒருங்கிணைந்த மையம் அமைக்க ஒப்புதல் அளிக்கப்பட்டுள்ளது. இதைத்தவிர அரியானா, இமாச்சலப்பிரதேசம், மத்தியப் பிரதேசம், மகாராஷ்டிரா, மிசோரம், நாகாலாந்த், ஒடிசா, உத்தரப்பிரதேசம் ஆகிய மாநிலங்களின் பல்வேறு மாவட்டங்களில் மையங்கள் அமைக்கவும் ஒப்பந்தம் வழங்கப்பட்டுள்ளது. மேலும் விவரங்களுக்கு pib.gov.in. என்ற இணையதளத்தை அணுகவும்.
(Visitor Counter : 116
உள்துறை அமைச்சகம்
திரு.ராம் விலாஸ் பஸ்வான் மறைந்த செய்தி கேட்டு நான் மிகவும் வேதனை அடைந்தேன். திரு.பஸ்வான் எப்போதுமே ஏழைகளுக்கும், உரிமைகள் மறுக்கப்பட்டவர்கள் நலன்களுக்கு ஆதரவாகவும், உரிமைகளுக்காகவும் போராடியவர் என உள்துறை அமைச்சர் திரு.அமித் ஷா இரங்கல் தெரிவித்துள்ளார்
திரு.ராம் விலாஸ் பஸ்வான் மறைவுக்கு மத்திய அமைச்சர் திரு. அமித் ஷா இரங்கல் தெரிவித்துள்ளார். அவரது தொடர் டிவிட் செய்திகளில், “திரு.ராம் விலாஸ் பஸ்வான் அவர்கள் மறைந்த செய்தியை அறிந்து நான் மிகவும் வேதனை அடைந்தேன். திரு.பஸ்வான் எப்போதுமே ஏழைகளுக்கும், உரிமைகள் மறுக்கப்பட்டவர்கள் நலன்களுக்கு ஆதரவாகவும் உரிமைகளுக்காகவும் போராடியவர். அவர் தமது அரசியல் வாழ்க்கையில் எப்போதுமே பொது நலனையும் தேசிய நலனையும் கொண்டிருந்தார். அவரது மறைவு இந்திய அரசியலில் வெற்றிடத்தை உருவாக்கி உள்ளது.
1975-ம் ஆண்டு பிறப்பிக்கப்பட்ட அவசர நிலை பிரகடனத்துக்கு எதிரான போராட்டமாக இருந்தாலும், மோடி அரசின் கொரோனா பெருந்தொற்று காலகட்டத்தில் ஏழைகள் நலன்களை உறுதிப்படுத்தும் அர்த்தமுள்ள செயல்களாகட்டும், இந்த எல்லாவற்றிலும் திரு. ராம் விலாஸ் பஸ்வான் தனிச்சிறப்பான பங்கு வகித்தார். திரு. பஸ்வான் முக்கியமான பதவிகளை வகித்தபோது, அவரது எளிய மற்றும் மென்மையான ஆளுமையால் ஒவ்வொருவராலும் விரும்பப்பட்டார். இந்திய அரசியல் மற்றும் மத்திய அமைச்சரவையில் அவர் இல்லாத வெற்றிடம் எப்போதுமே உணரப்படும். பீகாரின் வளர்ச்சி மற்றும் ஏழைகளின் நலன் என்ற அவரது கனவை முழுமையாக நனவாக்க மோடி அரசு கடமைப்பட்டிருக்கிறது. அவரது குடும்பத்தினர் மற்றும் ஆதரவாளர்களுக்கு என் இரங்கல்களைத் தெரிவித்துக் கொள்கின்றேன். அவரது ஆத்மா சாந்தியடைய பிரார்த்திக்கின்றேன். ஓம் சாந்தி,” என்று தெரிவித்துள்ளார்.
மேலும் விவரங்களுக்கு இந்த ஆங்கில செய்தியை பார்க்கவும்;
https://pib.gov.in/PressReleasePage.aspx?PRID=1662902
(Visitor Counter : 109
ரசாயனம் மற்றும் உரங்கள் அமைச்சகம்
இரு திறன்வளர்ப்பு மற்றும் தொழில்நுட்ப ஆதரவு மையங்களை பாகல்பூர் மற்றும் வாரணாசியில் சிபெட் அமைக்கவுள்ளது
மத்திய ரசாயனம் மற்றும் உரங்கள் அமைச்சகத்தின் கீழ் இயங்கி வரும் மத்திய பெட்ரோகெமிக்கல் பொறியியல் மற்றும் தொழில்நுட்ப நிறுவனம்  இரு திறன்வளர்ப்பு மற்றும் தொழில்நுட்ப ஆதரவு மையங்களை பாகல்பூர்  மற்றும் வாரணாசியில்  விரைவில் அமைக்கவுள்ளது.
பெட்ரோகெமிக்கல் மற்றும் அதை சார்ந்த துறைகளில் வேலைவாய்ப்புகளைப் பெறுவதற்காக பட்டயம் மற்றும் திறன் மேம்பாட்டு பயிற்சிகள் ஒவ்வொரு வருடமும் தலா 1000 இளைஞர்களுக்கு இந்த மையங்களின் மூலம் வழங்கப்படும் என்று ரசாயனம் மற்றும் உரங்கள் செயலாளர் திரு ஆர் கே சதுர்வேதி கூறினார்.
இந்தப் பகுதியில் ஏற்கனவே இருக்கும் மற்றும் புதிய தொழில் நிறுவனங்களின் மேம்பாடு மற்றும் வளர்ச்சிக்கான வினையூக்கியாக இந்த மையங்களின் தொழில்நுட்ப ஆதரவு சேவைகள் வழங்கும்.
தற்போது 43 செயல்பாட்டு மையங்கள் சிபெட்டுக்கு இருக்கும் நிலையில், பாலிமர் மற்றும் அதை சார்ந்த தொழில் நிறுவனங்களின் தேவைகளை பூர்த்தி செய்வதற்காக நாட்டின் பல்வேறு பகுதிகளில் கூடுதலாக 9 மையங்களை அமைக்கும் பணிகள் நடந்து வருகின்றன.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetail.aspx?PRID=1652269
(
பாதுகாப்பு அமைச்சகம்
கோவிட்-19 நோய்க்கு எதிரான நாட்டின் போராட்டத்தில் தேசிய மாணவர் படை  ஆற்றியுள்ள பங்கு குறித்து மத்திய பாதுகாப்புத் துறை அமைச்சர் திரு ராஜ்நாத்சிங் பரிசீலனை.
கோவிட்-19 நோய் பரவாமல் தடுப்பதற்காக தேசிய மாணவர் படை  ஆற்றியுள்ள பங்கு குறித்து மத்திய பாதுகாப்புத் துறை அமைச்சர் திரு ராஜ்நாத் சிங் இன்று காணொளி மாநாட்டின் மூலமாகப் பரிசீலனை செய்தார். நாடு முழுவதிலும் உள்ள 17 NCC இயக்குநரகங்களுடன் பாதுகாப்புத்துறை அமைச்சர், இதுபோன்ற மாநாட்டின் மூலம் உரையாடுவது இதுவே முதன்முறையாகும். தேசிய மாணவர் படையின் தலைமை இயக்குநர், லெப்டினண்ட் ஜெனரல் ராஜீவ் சோப்ரா மற்றும் பாதுகாப்புத்துறைச் செயலாளர் டாக்டர்.அஜித் குமார் ஆகியோரும் மாநாட்டில் பங்கேற்றனர்.
நாடு தற்போது சவாலான சூழ்நிலையைக் கடந்து கொண்டிருக்கிறது என்றும், கோவிட்-19 நோயைத் தடுப்பதற்கு பிரதமர் திரு.நரேந்திர மோடி தலைமையில், பயனுள்ள பல நடவடிக்கைகளை அரசு மேற்கொண்டு வருவதாகவும் பாதுகாப்புத்துறை அமைச்சர், தனது உரையின் துவக்கத்தில் குறிப்பிட்டார். இந்த நெருக்கடியிலிருந்து, நாடு வெற்றிகரமாக மீண்டு வரும் என்று அவர் நம்பிக்கை தெரிவித்தார்.
கோவிட்-19 நோய் பரவாமல் தடுப்பதற்காக NCC இயக்குநரகங்கள் மிக முக்கியமான பங்காற்றி வருகின்றன என்று பாராட்டிய அவர் , 60 ஆயிரத்துக்கும் மேற்பட்ட தேசிய மாணவர் படை பயிற்சி மாணவர்கள் உள்ளாட்சி நிர்வாகங்களுக்கு, உதவி புரிகின்றனர் என்றும், இதில் 25 சதவிகிதத்தினர் பெண்கள் என்றும் அவர் கூறினார்.
தேசிய மாணவர் படையை விரிவுபடுத்த அரசு உறுதி பூண்டுள்ளது என்றும், கடலோர மற்றும் எல்லையோரப் பகுதிகளில் இதனை விரிவுபடுத்துவதற்காக மேற்கொள்ளப்பட்ட முடிவு செயல்படுத்தப்பட இருக்கிறது என்றும், இம்மாநாட்டில் திரு ராஜ்நாத் சிங் அறிவித்தார்.
(Visitor Counter : 180
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 151.94 கோடியைக் கடந்தது
நாட்டில் கடந்த 24 மணி நேரத்தில் 29 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 151.94 கோடியைக்  கடந்தது. 1,62,26,792 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 46,569 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,45,00,172 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 96.62 சதவீதமாக உள்ளது. கடந்த 24 மணி நேரத்தில் 1,79,723 பேர் பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 7,23,619 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 2.03 சதவீதமாக உள்ளது.
கடந்த 24 மணி நேரத்தில் 13,52,717 கொவிட் பரிசோதனைகள் செய்யப்பட்டன. இதுவரை சுமார் 69.15 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று 7.92 சதவீதமாக உள்ளது. தினசரித் தொற்று விகிதம் 13.29 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1788829